"Ek wens", het Vader aan die ontbyttafel gesê, "dat ek al daardie hout gesaag kan kry. Daardie boom lê nou al vir weke daar in die agterplaas, en dit lyk glad nie mooi nie."
"Ek wonder of Vader regtig ernstig bedoel het wat hy gesê het," het Bert vir Bill later in die tuin gefluister.
Hulle het toe gaan kyk na die boom wat omgewaai het. "Weet julle kêrels, as ons aan die werk spring, kan ons die hele boom binne twee uur op saag."
Toe het hulle almal na die werkswinkel gegaan. Na 'n rukkie het elkeen met 'n saag teruggekom, en dit was nie lank nie of hulle het gesaag dat dit gons. Vader het by die badkamervenster uitgekyk, en wat hy gesien het, het hom aangenaam verras.
"Moeder," het hy gesê, "ons moet maar die kos inpak; as die seuns so aanhou, sal hulle binne 'n uur klaar wees.